Φασολάδα με πράσα  και αρωματικά
To ξύσμα πορτοκαλιού, o δυόσμος και το μπούκοβο τα οποία βάζουμε την τελευταία στιγμή στην κατσαρόλα, δίνουν ξεχωριστή γεύση στη φασολάδα μας.
250 γρ. φασόλια ψιλά, μουλιασμένα, 2 μεγάλα πράσα, σε λεπτές ροδέλες, 2 καρότα, χοντροτριμμένα, 1 μικρή σελινόριζα, χοντροτριμμένη, 1 κουτ. σούπας πελτές ντομάτας, 1 κουτ. γλυκού ξύσμα πορτοκαλιού, 1 κουτ. γλυκού ξερός δυόσμος, 1/3-1/2 κουτ. γλυκού μπούκοβο καυτερό, 100 ml ελαιόλαδο, αλάτι, φρεσκοτριμμένο πιπέρι
Για τη φασολάδα με πράσα και αρωματικά, ξεκινάμε βάζοντας σε μια κατσαρόλα τα φασόλια, τα πράσα και 1 λίτρο νερό.Βράζουμε σε μέτρια φωτιά για περίπου 40 λεπτά, μέχρι να μισομαλακώσουν τα υλικά.Προσθέτουμε τα καρότα και τη σελινόριζα.Συνεχίζουμε το βράσιμο για άλλα 30-35 λεπτά ή μέχρι να μαλακώσουν καλά όλα τα υλικά.Σε ένα τηγάνι ρίχνουμε το λάδι με τον πελτέ, το ξύσμα, τον δυόσμο και το μπούκοβο και ζεσταίνουμε σε δυνατή φωτιά για 1-2 λεπτά, ανακατεύοντας.Αδειάζουμε στην κατσαρόλα με τα φασόλια, αλατοπιπερώνουμε και δυναμώνουμε τη φωτιά.Βράζουμε για άλλα 2 λεπτά, ανακατεύοντας, να αναμειχθούν οι γεύσεις.Συνοδεύουμε με καπνιστή πέστροφα, με άνηθο και χυμό λεμονιού.
Όσπρια,Φασόλια,Vegan,Νηστίσιμα,Χορτοφαγικά